આંતરરાષ્ટ્રીય બજારમાં ક્રૂડ ઓઈલના સૌથી નીચા ભાવ હોવા છતાં તેનો લાભ ગુજરાત અને દેશના નાગરિકોને આપવો જોઈએ. તેના બદલે ગુજરાતની ભાજપ સરકારે વેટ અને સેસ થોપી બેસાડી સામાન્ય અને મધ્યમ વર્ગ પાસેથી પેટ્રોલ-ડીઝલમાં કરોડો રૃપિયાની લૂંટ ચલાવી રહી છે. આ સંજોગોમાં ગુજરાતના છ કરોડ નાગરિકોને મોંઘવારીમાં રાહત મળે, આંતરરાષ્ટ્રીય બજારમાં ક્રુડનો ભાવ ઘટાડાનો સીધો લાભ ગુજરાતના નાગરિકોને મળે તેવી માંગ સાથે કોંગ્રેસ દ્વારા ધરણાં અને પૂતળાં દહનનો કાર્યક્રમ સફળરહ્યો હોવાનું પ્રદેશ કોંગ્રેસ મહામંત્રી અને પ્રવકતા નિશિત વ્યાસે જણાવ્યું હતું.